SREDA, 13. 5. 2020

**ŠPORT: Pospravljanje …**

Danes je tvoja naloga, da **pospraviš** in urediš svojo sobo, **posesaš** hišo. Vmes lahko tudi **plešeš** kot v torek. Naj ti bo delo v užitek in ne kot obremenitev.

**MATEMATIKA: Števila do 1000**

Števila **do sto** pišemo **skupaj** (petintrideset, štiriinštirideset …).

Tudi **stotice** pišemo **skupaj** (sto, dvesto …).

****

1. V DZ na strani 14 poglej tabelo, preberi besedo in poglej zapis števila. Večkrat **štej** po 100 do 1000 **naprej in nazaj**.
2. V DZ **reši** naloge na strani 14 in 15.

**IZZIV**

Žan je moral poštarju ob prevzemu paketa napisati današnji datum z besedami. Pomagaj Žanu in napiši današnji datum z besednim zapisom v matematični zvezek.

|  |
| --- |
| **SLOVENŠČINA: Slovenska ljudska pesem: Kaj sem prislužil**    Ljudska pesem je zelo stara, govori pa o življenju otrok nekoč.  Spomni se, kaj pomeni ljudska.   1. V BERILU na strani 36 in 37 **preberi** pesem. 2. Po zgledu v slovenski zvezek **nadaljuj** z osmo in deveto kitico in ju tudi ilustriraj. Dodaj še dve leti (tudi devet je pravljično število) in nove živali, ki »sem jih prislužil«. Lahko napišeš samo eno kitico, lahko dve. 3. Pesem **se nauči** na pamet do ponedeljka. |

|  |
| --- |
| **SPOZNAVANJE OKOLJA: Utrjevanje snovi**  V **sredo** in **petek** ponavljaj snovi iz zvezka in učbenika od strani 43 do 65 in stran 67. |

Tvoja učiteljica Pepca